दरअसल, अमित शाह कर्नाटक के उडुपी, दक्षिण कन्नड़, शिमोगा, चिकमंगलूर और कोडगु जिले के शक्तिकेंद्र प्रमुखों की मीटिंग ले रहे थे। शक्ति केंद्र प्रमुखों के जिम्मे ही बूथ लेवल की जिम्मेदारी है। शाह ने उत्तर प्रदेश और गुजरात की तरह कर्नाटक में भी बूथ प्रमुखों की नियुक्ति की है। समीक्षा के दौरान उन्होंने पाया कि संगठन पदाधिकारियों ने टारगेट के हिसाब से निर्धारित दौरे किए ही नहीं। न ही बूथों पर कार्यकर्ताओं के बीच रात बिताकर हाल-चाल लिया। मिस्ड कॉल कैम्पेन के जरिए बीजेपी से जुड़ने के इच्छुक लोगों से भी पार्टी पदाधिकारियों ने संपर्क नहीं किया।